SHBA: Fushata presidenciale zhvendoset në Nju Hempshër
Çfarë ndikimi do të kenë zgjedhjet paraprake që zhvillohen të martën?
Fushata presidenciale në Shtetet e Bashkuara ka kaluar nga shteti i Ajovas në atë të New Hampshirit. Fituesit e zgjedhjeve të së enjtes, demokrati Barak Obama dhe republikani Mike Huckabee janë dy kandidatë të cilët thonë se u ofrojnë votuesve shpresë dhe ndryshime. Kandidatët arritën në shtetin New Hampshire herët në mëngjes, menjëherë pas zgjedhjeve në Iowa. I dyti në garën e republikanëve është Mitt Romney, ish guvernator i shtetit Masaçusets. Senatori John Edwards doli i dyti në garën mes demokratëve. Për të dy ata, zgjedhjet në New Hampshire ofrojnë një shans të dytë. Demokrati Barak Obama i cili tërheq votuesit duke thënë se ata duan ndryshime, është afrikano-amerikani i parë që fiton zgjedhjet në shtetin Iowa. Një sondazh i bërë mes votuesve të Ajovas tregon se më shumë se një e treta e përkrahësve të Obamës janë të rinj nën 30 vjeç. Ai fitoi shumicën e votave mes të bardhëve, zezakëve por edhe grave. Dan Restrepo, ekspert i Qendrës për Progresin Amerikan, thotë se mesazhi i të gjithë kandidatëve në Iowa kishte një refren të ngjashëm. Fituesi republikan në garën e Iowës Mike Huckabee para pak muajsh ishte pothuajse i panjohur. Konservatorët fetarë përbënin 80% të simpatizantëve të tij në garat e së enjtës. Këta lloj votuesish kanë ndihmuar kandidatët republikanë të fitojnë zgjedhjet edhe në të kaluarën por këtë herë ai thotë se fitoi edhe pse edhe pse kundështarët e tij shpenzuan 15 herë më shumë se ai. Senatorja Hillary Clinton shpreson të rifitojë territor në shtetin New Hampshire. Ish zonja e parë vazhdon të udhëheqë në sondazhe. Ajo ishte e para edhe në anketat e shtetit e megjithatë humbi ndaj senatorit Obama. Për dy kandidatë demokratë, shteti Iowa shënoi fundin e fushatës së tyre. Senatorët Chris Dodd dhe Joe Biden deklaruan se i japin fund fushatës. Ndër kandidatët republikanë, ish senatori Fred Thompson vazhdon të bëjë fushatë dhe po ashtu ish kryetari i bashkisë së Nju Jorkut Rudy Giuliani. Por ata e kanë të fitojnë vëmendje tani që fushata dominohet nga kandidatët të cilët janë në krye dhe që reklamojnë ndryshime në një shtet i cili shpesh bëhet vendimtar për fatin e konkurrentëve. //rd//